København
København er en skrift, der blev designet i 2015 af skriftdesigner Morten Rostgaard Olsen og de grafiske designere Ole Søndergaard og Henrik Birkvig. Skriften er tænkt til at profilere hovedstaden over for både byens besøgende og dens beboere. Bogstavernes form er inspireret af byens kultur og visuelle miljø og bogstavdesign i Danmark i det 20. århundrede.
Skriften er relativt lav og bred som byen selv. Den har afrundede hjørner, der giver den et imødekommende visuelt udtryk. København er tegnet som en familie af 6 forskellige skriftsnit. Skriften omfatter tillige et sæt symboler/ikoner for en række af byens seværdigheder.